open-index/open-wikipedia-markdown huggingface dataset:
Herbert Franke

**Herbert Franke** (født 27. september 1914 i Köln i Tyskland, død 10. juni 2011) var en tysk historiker som spesialiserte seg innen kinesisk historie. Hans hovedfelter var Jin-dynastiet og Yuan-dynastiet i Kina. Han er en av forfatterne av sjette bind av Cambridge History of China, som befatter seg med Kina under  khitanernes, jursjenernes og mongolenes regimer.

## Verker
* *Geld und Wirtschaft in China unter der Mongolen-Herrschaft*. 1949
* *Die goldene Truhe. Chinesische Novellen aus zwei Jahrtausenden*. 1959 (med Wolfgang Leander Bauer)
* *Fischer Weltgeschichte Bind 19. Das chinesische Kaiserreich*. (med Rolf Trauzettel). 1968
* *Krieg und Krieger im chinesischen Mittelalter (12. bis 14. Jahrhundert)*. 2003

## Litteratur
* Wolfgang Bauer: «Herbert Franke und die deutsche Chinaforschung nach dem Kriege» i *Studia Sino-Mongolica*, Franz Steiner Verlag, Wiesbaden, 1979

## Referanser
Goro

**Goro** (opprinnelig ***gode raad***) er en tradisjonell småkake som ofte serveres som julebakst. 

Navnet goro er en forkortet versjon av det opprinnelige navnet *gode raad*. Goroen er firkantet og flat, og overflaten et preget av mønsteret fra gorojernet den stekes i. 

Goro lages av egg, sukker, fløte, fett (smør eller smult) og mel. Tradisjonelt skal kakene kjevles, men det går an å lage kjevlefri goro. Kakene stekes i et eget gorojern.

## Referanser


## Eksterne lenker
*
Big Trouble in Little China

***Big Trouble in Little China*** er en amerikansk fantasyfilm og actionkomedie fra 1986 regissert av John Carpenter. Filmen handler om den slagferdige trailersjåføren Jack Burton som ufrivillig vikles inn i en kidnappingssak. Jakten på kidnapperne leder ham til Chinatowns mystiske underverden i San Fransisco. Her må han kjempe mot både mennesker og demoner. Hovedrollen spilles av Kurt Russell, mens sentrale biroller spilles av Dennis Dun, Kim Cattrall, Victor Wong og  James Hong.

Carpenter lagde også musikken, samt filmens soundtrack, "Big Trouble In Little China", hvor han også synger.

Filmen ble godt mottatt av kritikerne, men ble ingen publikumssuksess. Den gjorde det langt bedre på video og har oppnådd en viss kultfilm-status i ettertid.

## Handling
Jack Burton er en sleivete lastebilsjåfør som vikles inn i sin livs kamp når kompisens forlovede kidnappes på flyplassen hvor de står å venter på henne. Bortføringen leder dem til San Fransiscos Chinatown. Her må de i første omgang kjempe seg forbi ulike gjengmedlemmer med orientalsk kampsport som spesialitet. Deretter havner de ned i Chinatowns hemmelige undergrunn i en verden full av uhyggelige vesener som blir styrt av trollmannen Lo Pan. Burton og hans gjeng må gjennomgå ubeskrivelige redsler på sin fartsfylte ferd gjennom trollmannes ville verden for å redde jenta. Trollmannens plan er å gjøre henne til sin brud - og lykkes det vil han bli mektigere enn noen gang.

## Om filmen

### Popularitet og økonomi
Filmen ble ingen publikumssuksess. Den innbakte kun 11 millioner dollar på amerikansk kino, noe som ble ansett som skuffende siden produksjonskostnadene var på mellom 19 og 25 millioner dollar. Filmen ble imidlertid en stor suksess på leievideo.

### Anmelderne
Filmen fikk god mottakelse av kritikerne, noe som gjenspeiles i at den har fått har fått 77 % på Rotten Tomatoes. Den amerikanske filmkritikeren Roger Ebert gav den to av fire stjerner, mens Leonard Maltin gav den 1,5 av 4 stjerner.

Anmelderen i VG og Dagsavisen gav den terningkast tre, mens Dagbladet gav den fire.

### Annet
*Big Trouble in Little China* var Carpenters siste høy-budsjett Hollywood-film. Hans skuffelser rundt de lave besøkstallene og Hollywood-miljøet gjorde at han gikk tilbake til å lage mindre kostbare Independent-film igjen.

Den var opprinnelig tiltenkt som en western, men det ble endret underveis. Carpenter hadde hentet inspirasjon fra den kinesiske fantasyfilmen *[[Zu, Warriors from the Magic Mountain]].*

## I rollene

## Referanser


## Eksterne lenker
*
What’s New Pussycat? (sang)

**«What's New Pussycat?»** er en amerikansk sang med melodi av Burt Bacharach og  tekst av Hal David, som er tittelsangen fra en film med Peter Sellers i hovedrollen og Tom Jones sang den i filmen.

Tom Jones' versjon nådde en åttendeplass på den amerikanske Billboard Hot 100-singlelisten i 1965.

Frankie Valli & the Four Seasons inkluderte den på LP-platen *Sing Bacharach, David and Dylan* (Philips PHM200193) (mono) (Philips PHS600193) (stereo). Den ble utgitt i november 1965.
 
Barbra Streisand fremførte flere linjer i sitt «Color Me Barbra Medley» fra TV-showet og LP-platen *[[Color Me Barbra]]* (Columbia Records). Den ble utgitt i mars 1966. Produsent var Robert Mersey.

Bobby Darin spilte den inn 23. mars 1966 til LP-platen *Bobby Darin Sings The Shadow of Your Smile* (Atlantic 8121). Den ble utgitt i april 1966. Produsent var Bobby Darin, arrangør var Scotty Rogers.

Den tsjekkiske sangeren Pavel Novak har innspilt sangen under den tsjekkiske tittelen «Zofie».

En versjon med Anita Kerr Singers ble utgitt i 1969 på LP-platen *Anita Kerr Singers Reflect on the Hits of Burt Bacharach and Hal David* (Dot Records DLP 25906).

## Norsk versjon
Per Lekang har skrevet den norske teksten. Den norske tittelen er «Lille skatt pusekatt». Rolf Just Nilsen spilte den inn på singlen Nor-Disc NOR&nbsp;112 i 1965.

## Referanser
Tetsuji Morohashi

**Tetsuji Morohashi** (japansk: 諸橋 轍次 *Morohashi Tetsuji*; født 4. juni 1883 i Morimachi i Minamikambara-gun i Japan, død 8. desember 1982) var en japansk akademiker. Hans hovedfelter var japansk språk og sinologi. Han er sælig kjent som utgiver av *[[Dai Kan-Wa jiten]]* («Stor kinesisk-japansk ordbok»).

## Referanser
Elizabeth Beisel

**Elizabeth Lyon Beisel** (født 1992) er en amerikansk svømmer. Hun var den yngste deltakeren på USAs svømmelandslag under OL i Beijing. Under disse lekene svømte hun to øvelser, 400&nbsp;m medley og 200&nbsp;rygg. På 400&nbsp;m medley vant hun sitt heat, med tiden 4:34.55, og i finalen ble hun til slutt nr. 4, med tiden 4:34.24. På 200&nbsp;rygg hadde hun raskeste tid i sin semifinale, og hun ble til slutt nr. 5 i finalen. Beisel deltok også under VM i 2007, og ble, i en alder av 14 år, nr. 12 på 200&nbsp;m rygg. Under VM i 2009 tok Beisel bronse på 200&nbsp;m rygg, med tiden 2:06.09, og ble nr. 5 på 400&nbsp;m individuell medley.

Under Sommer-OL 2012 i London vant hun sølv på 400 meter medley.

## Referanser


## Eksterne lenker
*
Tour 2003

***Tour 2003*** er et konsertalbum av Ringo Starr og ble utgitt i 2004. Etter utgivelsen av *[[Ringo Rama]]* i 2003, begynte Starr å turnere nok en gang med sitt All-Starr Band og dens mange gjestemusikere den sommeren. 

Opptredene representert her er fra åpningsnatten av turneen på Casino Rama, rett utenfor Toronto, Ontario i Canada. Til tross for dette, inneholder CD-heftet for *Tour 2003*, forvirrende nok, en anmeldelse av et senere show, gjort i august, i Detroit. Nok en gang har flere av Starrs kjendisvenner i bandet blitt skiftet ut. Bandleder Mark Rivera er fortsatt med og den syngende perkusjonisten Sheila E. Ny i bandet er Paul Carrack fra Squeeze og Mike & The Mechanics, Colin Hay fra det australske bandet Men at Work og John Waite, en soloartist som også har frontet The Babys og Bad English. Etter å ha «brukt opp» mesteparten av sine samtidsartister fra 1960- og 1970-tallet, gir Starrs nye bandmedlemmer sterke elementer fra 1980-tallet til *Tour 2003*. Mens Starr som vanlig fremfører sine velkjente hits fra glansdagene sine, inkluderer han også «Memphis In Your Mind» fra *[[Ringo Rama]]*.

Kritikerne var raske på å notere seg at dette konsertalbumet var Starrs syvende offisielle utgivelse av denne sorten på fjorten år. *Tour 2003* fikk generelt dårlige anmeldelser. Utgivelsen kom ikke på listene.

## Sporliste
#«It Don't Come Easy» (Richard Starkey) – 3:44
#«Honey Don't» (Carl Perkins) – 2:59
#«Memphis in Your Mind» (Richard Starkey/Mark Hudson/Gary Burr/Steve Dudas/Dean Grakal) – 4:23
#«How Long?» (Paul Carrack) – 4:45
#* *Fremført av [[Paul Carrack]]*
#«Down Under» (Ron Strykert/Colin Hay) – 4:25
#* *Fremført av [[Colin Hay]]*
#«When I See You Smile» (Diane Warren) – 4:52
#* *Fremført av [[John Waite]]*
#«A Love Bizarre» (Pete Escovedo) – 4:05
#* *Fremført av [[Sheila E.]]*
#«Boys» (Luther Dixon/Wes Farrell) – 3:04
#«Don't Pass Me By» (Richard Starkey) – 4:02
#«Yellow Submarine» (John Lennon/Paul McCartney) – 3:11
#«The Living Years» (Mike Rutherford/B.A. Robertson) – 6:25
#* *Fremført av [[Paul Carrack]]*
#«Missing You» (John Waite/Mark Leonard/Charles Sandford) – 4:18
#* *Fremført av [[John Waite]]*
#«The Glamorous Life» (Prince) – 4:49
#* *Fremført av [[Sheila E.]]*
#«I Wanna Be Your Man» (John Lennon/Paul McCartney) – 3:25
#«Who Can It Be Now» (Colin Hay) – 4:00
#* *Fremført av [[Colin Hay]]*
#«With a Little Help from My Friends» (John Lennon/Paul McCartney) – 5:36

## Eksterne lenker
* 
* Koch Records nettside om albumet
Kulemarihøne

**Kulemarihøne** (*Cynegetis impunctata*) er en av marihønene (Coccinellidae), en av de mange polyphage billene. Kulemarihøne er en av de vanligste marihøneartene langs kysten rundt Oslofjorden.

## Utseende
Den er en 3 – 4,5 mm stor marihøne, oversiden har korte lyse hår. Normalt sett har slike marihøner ingen prikker på ryggen, men det finnes enkelte unntak. 

## Levevis
Den holder til på fuktige gressenger og i flommarksskogsmark. Den lever av planter (fytofag), dette i motsetning til de fleste andre marihøner som er predatore (rovdyr) på andre mindre dyr. 

## Bildegalleri

Fil:Cynegetis impunctata - feeding marks.jpg|Gnagskade på *[[Phalaris arundinacea]]*
Fil:Cynegetis impunctata.jpg|


## Referanser




## Eksterne lenker
* 
* Marihøner i Norge (Pdf-fil) fra Bioforsk
* Norsk Entomologisk forening – for deg som vil lære mer om insekter.
Bucegifjellene

**Bucegifjellene** (rumensk: *Munții Bucegi*) er en fjellkjede sentralt i Romania, sør for byen Brașov. Den er en del av Sør-Karpatene, en gruppe i Karpatene.

I øst stuper Bucegifjellene bratt ned mot Prahovadalen, en populær turistdestinasjon (med blant annet Bușteni og Sinaia). I høyden ligger Bucegiplatået, der vind og regn har skapt spesielle steinformasjoner, som «Sfinksen» og «Babele».

Fjellene er delt inn i tre områder: 
* Bucegifjellene (Omu – 2&nbsp;505 moh.)
* Leaotafjellene (Leaota – 2&nbsp;133 moh.)
* Piatra Craiului-fjellene (Baciului – 2&nbsp;238 moh.)

Branpasset går mellom Piatra Craiului og Leaota-fjellene og var tidligere markert med en grenseovergang mellom Valakia og Transilvania og ble forsvart av Branslottet.

Bucegifjellene er et av flere fjell som forskere mener kan ha vært trakerene sitt hellige fjell *Kogainon*, der mystiske Zalmoxis skal ha bodd i ei grotte.

## Bilder

Bucegi Sfinx.jpg|Sfinksen i Bucegi
Bucegi Gondola lift.jpg|Bucegifjellene sett fra en gondolbane
Bucegi-Babele.JPG|Babele
Sinaia Omul Cross.jpg|Heltekorset på Caraiman


## Referanser


## Eksterne lenker
* 
* Bildegalleri av Bucegifjellene
* Kart over Bucegifjellene
* Bucegi naturpark
Sign Language

***Sign Language*** er det syvende studioalbumet av den norske popsangeren Inger Lise Rypdal. Det ble utgitt i 1980 på plateselskapet Talent. 

Musikken ble innspilt i Pye Studios i London med den engelske produsenten Henry Hadaway. Vokalen ble lagt på i Talent Studio. «Feels Like Heaven» og «I Want Love» ble utgitt som singler i Norge, mens «Everything That's Part Of You» ble lansert i utlandet uten suksess.

Albumet lå 4 uker på VG-lista i 1980 med en 19.-plass som beste notering. 

## Sporliste
# «Feels Like Heaven» (3:19)
# «Anyone Who Had a Heart» (3:14)
# «Women» (2:48)
# «I Can See Her Loving You» (5:45)
# «Woman in Love» (3:06)
# «I Want Your Baby» (3:31)
# «Everything That's Part of You» (3:49)
# «Hooked on the Boogie» (3:31)
# «Crazy Love» (3:15)
# «Sign Language» (3:58)
Kontakt

:*For [[stikkontakt]], se det. For den amerikanske science fiction-filmen fra 1997, se [[Kontakt (film)]]. For den norske krigsfilmen fra 1956, se [[Kontakt!]].*

***Kontakt*** er det åttende studioalbumet fra den norske popsangeren Inger Lise Rypdal, utgitt 1982 på plateselskapet Talent. 
«Tanker» og «Lady Di» var fra den norske finalen Melodi Grand Prix i 1981/1982. «Kontakt» utgitt som singel.

## Sporliste
# «Lady Di»  (2:09)
# «Paris» (4:53)
# «Janterock» («Wild Side of Life»)  (3:34)
# «La meg gå i fred» («Rio De Janeiro Blue»)   (3:59)
# «Tanker» (3:34)
# «Kontakt» («Sometimes When We Touch»)  (4:01)
# «To mot en»  (3:53)
# «Ikke gråt for min skyld» («Take That Look Off Your Face»)   (3:27)
# «Med ryggen til»  (3:19)
# «Va vi'ddu ha» («What Do You Want»)  (3:05)

## Eksterne lenker
*
Just For You

***Just For You*** er det niende studioalbumet fra den norske popsangeren Inger Lise Rypdal. Det ble utgitt i 1983 på plateselskapet Studio B. Produsenten, Jan Erik Kongshaug, ble nominert til Spellemannprisen.

De mest kjente sangene fra albumet er: «Just For You», «Baby Boy» og «He's So Shy».

## Sporliste
# «Baby Boy» (5:42)
# «Now I'm Living» (4:07)
# «Still a Secret» (3:50)
# «At Last» (4:13)
# «The Island» (2:49)
# «Just For You» (5:18)
# «He's So Shy» (3:18)
# «Someone» (3:54)
# «One Reason» (3:57)
# «Summers of My Life» (4:55)
Till min kära (album)

***Till min kära*** er det tiende studioalbumet fra den norske popsangeren Inger Lise Rypdal. Det ble gitt ut i 1987 på plateselskapet Studio B. Platen ble utgitt både i Sverige og i Norge. 

På albumet tolker Rypdal låter av Björn Afzelius.

## Sporliste
# «Till min kära»  (4:28)
# «Fienden»  (4:39)
# «Här och nu»  (4:50)
# «Så vill jag bli»  (5:06)
# «Sång till friheten»  (3:37)
# «Isabelle»  (3:49)
# «Visa i vargtimmen»  (4:48)
# «Bläckfisken»  (4:37)
# «Tid att älska dags att dö»  (4:30)

## Eksterne lenker
*
Dark Star – Stjernereisen

***Dark Star*** er en amerikansk sciencefiction- og filmkomedie fra 1974 regissert, produsert og skrevet av John Carpenter. Dan O'Bannon var co-writer på manuset. Hovedrollene spilles av Dan O'Bannon, Brian Narelle, Cal Kuniholm og Dre Pahich. Filmens handling er lagt til det 22. århundre og handler om fire menn som har vært om bord i et romskip i 20 år. Deres oppgave er å tilintetgjøre ustabile planeter i forskjellige solsystemer som utgjør en trussel for fremtidig kolonisering.

*Dark star* var John Carpenters debut som filmregissør og ble forholdsvis godt mottatt av anmelderne. Filmen er en uavhengig lavbudsjettfilm og kostet bare $60 000 å produsere. Den ble påbegynt allerede mens han var filmstudent. *Dark Star* har i ettertid blitt regnet som en kultfilm.

Filmen ble tildelt en Saturn Award for beste beste spesialeffekter.

## Handling
*Dark Star* handler om et romskip på en endeløs reise. Den fire mann store besetningen har til oppgave å ødelegge ustabile planeter i forskjellige solsystemer som utgjør en trussel for fremtidig kolonisering.

I årevis har de reist omkring fra solsystem til solsystem og etterhvert som  tiden har gått er romskipet blitt mer og mer forfallent. Datamaskinen fusker. Skipet er infisert av radioaktivitet. Det er ikke mere toalettpapir om bord. I tillegg havner de med jevne mellomrom i basketak med et kranglete vesen fra en annen planet som de har om bord. Oppdragsgiverne deres nede på jorden har ikke råd til å sende en unnsetningsekspedisjon på grunn av nedskjæringer i budsjettet. Moralen blant besetningen er derfor lav. Dagene tilbringes med rockemusikk, en og annen sprengning, samt drømmer om gamlelandet.

Besetningen får imidlertid problemer av en mer dramatiske art å hanskes med når en av de datastyrte atombombene begynner å leve sitt eget liv. I desperasjon begynner besetningen å diskutere eksistensialisme med den snakkende bomben, uten at dette bringer den på bedre tanker.

## Om filmen
*Dark Star* er blitt kalt fattigmannsutgaven av *[[2001: En romodyssé|2001 – En Romodyssé]]*. Hvor Stanley Kubrick gjør 2001 til en oppvisning i teknisk perfeksjon, har Carpenter fått til det optimale ut av et romskip av papp. Der romfarerne i 2001 søker etter universets ytterste mening, svever deres kolleger i Dark Star mellom stjernene i den ytterste kjedsomhet. På nesten alle punkter er de to filmene motsatser. Også økonomisk. Filmen kan beskrives som en avromantisert utgave av menneskets drøm om å reise i verdensrommet.

### Soundtrack
Sangen som ble brukt i filmens åpning og slutt heter «Benson Arizona». Musikken var laget av John Carpenter, og teksten av Bill Taylor.

## I rollene
* Dan O'Bannon –  Sgt. Pinback
* Brian Narelle –  Lt. Doolittle 
* Cal Kuniholm –  Boiler 
* Dre Pahich –  Talby

## Referanser


## Eksterne lenker
* 
*
Gitanes

**Gitanes** («sigøynerkvinner») er et fransk sigarettmerke. Det er for tiden eid av Altadis, og var før det eid av SEITA. Det ble opprinnelig rullet av mørk eller *brun* tobakk, i motsetning til *blondes*. I samsvar med navnet viser  pakkene en silhuett av en spansk sigøynerkvinne som spiller tamburin. Pakkene har alltid vært i fargene svart, blå og hvit.

Merket selges i dag både som den nyere «Gitanes Blondes» og som den klassiske «Gitanes Brunes».

Produksjonen i Frankrike er nylig innstilt, med kun en fabrikk i drift i Nederland. Dette skyldes hovedsakelig økningen av tobakksavgifter i Frankrike, som har presset opp prisen på franske sigaretter til samme nivå som de produsert i USA, noe som har ført til at de mere aggressivt promoterte merkene som Marlboro nå har overtatt storparten av markedet.
Drilling a Home

**«Drilling a Home»** er det femte sporet på George Harrisons debutalbum, *[[Wonderwall Music]]*. I filmen *[[Wonderwall (film)|Wonderwall]]* er den spilt når professor Collins driller et hull for å se på modellen (som er spilt av Jane Birkin). Musikalsk, er den inspirert av country, men noen innstillinger er gjort i løpet av sangen.
Charlie Thomas

**Charlie Thomas** (født 7. april 1937 i Lynchburg i Virginia, død 31. januar 2023) var en rhythm-and-blues-sanger fra USA, mest kjent for å ha vært med i vokalgruppa The Drifters.

Thomas var i 1958 med i gruppa The Five Crowns, da Drifter-manager George Treadwell gav alle medlemmene i si gruppe sparken – og derfor trengte nye sangere. Tilbudet gikk til fire av «the Crowns», blant annet Thomas. Den første hitlåten med ny besetning var «There Goes My Baby» i 1959.

The Drifters var ei gruppe som stadig endra besetning og som hadde mange avleggere. Da gruppa blei innvalgt i Rock and Roll Hall of Fame i 1988, var Thomas en av sangerne som blei nevnt.

Thomas turnerer nå (2009) under navnet Charlie Thomas' Drifters.

## Referanser


## Kilder
* Artikkel om The Drifters i Jan Sneum: *Politikens rock-leksikon – Udenlandsk rock gennem 40 år*, Politikens Forlag 1992, side 163. 

## Eksterne lenker
* 
* 
* Nettsida til Charlie Thomas' Drifters
Lystadtjennet

**Lystadtjennet** er en liten innsjø rundt 3 km øst for tettstedet Roverud i Kongsvinger kommune. Det ligger 181 moh. og inneholder fire fiskesorter; gjedde, abbor, brasme og suter. Det finnes også en idyllisk badeplass i Solbakkenvika. Tjernet omkranses av den lille grenda Lystad og av friluftsområdet Kolemoen, som er et populært utfartsområde for lokalbefolkningen, med turstier, grillhus og flott natur.

## Referanser
Operasjon Puffin

**Operasjon Puffin** var en hemmelig operasjon i Norge under andre verdenskrig,. Operasjonen gikk ut på å rekruttere og trene militært mannskap i Oslo- og Drammensområdet til å bistå under en eventuell frigjøringskamp. Operasjonen var organisert under Milorg.

William Houlder og Svein Blindheim ble begge fraktet fra England til Norge for å lede operasjonen. De hoppet ut i fallskjerm over Norge den 17. april 1943.

Begge ble etter krigen hedret med Krigskorset; Svein Blindheim spesifikt for sin innsats med *Puffin*.

## Referanser
Andreas Stang

**Andreas Stang** (1916–1979) var en offiser i det norske sjøforsvaret og heraldiker.

Han ble kommandørkaptein, var en periode adjutant hos kongen, og eide familiegården Sætre ved Kornsjø.

Andreas Stang var en ivrig foreningsmann. Han var formann i Norsk Heraldisk Forening fra 1974 til 1977 og deretter foreningens viseformann til sin død. Han var også formann i Norsk Tordenskjold Forbund.

Hans foreldre var godseier Nils Anker Stang og hustru Rigmor f.  Kolderup. Andreas Stang var gift med  og de hadde tre barn.

## Referanser


## Litteratur
* Th. og U. Stang: *Den Fredrikshaldske slekt Stang*, Oslo 1959
Starman

***Starman*** er en amerikansk romantisk science fiction-film fra 1984 regissert av John Carpenter. Filmen handler om et vesen fra en annen galakse som har kommet til jorden. For å unngår myndighetene tar han formen til en nylig avdød mann og innleder et romantisk forhold til den avdødes hustru. Hovedrollene spilles av Jeff Bridges og Karen Allen. Det kan nevnes at Michael Douglas var en av produsentene.

Filmen var opphavet til en kortlivet TV-serie med samme navn som gikk på ABC fra 1986 til 1987.

## Handling
Et romvesen krasjer på jorden etter at skipet hans har blitt beskutt av amerikanske myndigheter. Krasjet finner sted på et øde sted i Wisconsin. Han tar seg ut av vraket, og i form av en lysende sirkel beveger han seg rundt om i området og inn i huset til enken Jenny. For å unngå å bli tilfangetatt tar han menneskelig form. Stjernemannen velger utseende til en den nylig avdøde mannen til Jenny. Hun får sjokk, men omsider klarer han å vinne hennes tillit og hun lærer ham såpass med engelsk at han klarer å forklare årsaken til sin tilstedeværelse på jorden. "Stjernemannen" forklarer at har kommet til jorden med et budskap om fred, som svar på et lignende budskap som menneskeheten sendt opp med romsonden *[[Voyager 2]].* Han ber Jenny om å transportere ham til Nevadaørkenen, slik at hans folk kan plukke ham opp og frakte ham tilbake til hjemplaneten. Disse planene kompliseres når en nasjonal sikkerhetsrådgiver får greie på hans eksistens. På veien til Nevada oppstår et bånd mellom dem og det ender med at de har seksuell omgang. Til slutt reiser han fra jorden.

## Om filmen
### Anmelderne
*Starman* ble godt mottatt av kritikerne, noe som gjenspeiles i at den har fått 84 % på Rotten Tomatoes og tre av fire filmruller i Film Max. Roger Ebert gav den 3 av 4 stjerner, mens Leonard Maltin gav den 2,5 av 4 stjerner.

*[[Arbeiderbladet]]* gav den terningkast fire, mens *[[Dagbladet]]* og *[[VG]]* gav den tre.

### Økonomi og popularitet
Filmen innbragte $28,7 millioner på kino i USA. Produksjonskostnadene var på ca $22 millioner.

### Priser
Jeff Bridges vant en Saturn Award i klassen beste mannlige skuespiller. Det kan også nevnes at han ble nominert til en Oscar og en Golden Globe i tilsvarende kategorier.

### Annet
Et soundtrack ble lansert like etter at filmen hadde premiere.

## I rollene
* Jeff Bridges – Starman
* Karen Allen – Jenny Hayden
* Charles Martin Smith – Mark Shermin
* Richard Jaeckel – George Fox
* Robert Phalen – Major Bell
* Tony Edwards – Sergeant Lemon
* Russ Benning – Wissenschaftler
* David Wells – Assistent von Fox
* John Walter Davis –  Brad Heinmuller

## Referanser


## Eksterne lenker
*
VM i friidrett 2005 – Stavsprang kvinner

Øvelsen **Stavsprang damer** ved **[[VM i friidrett 2005]]** ble avholdt i Helsingfors, Finland den 7. august (kvalifisering) og den 12. august (finalen).

Norge var ikke representert i øvelsen. 

## Medaljevinnere

## Rekorder

## Resultater
### Kvalifisering
Kvalifikasjonskrav til finalen var 4,45m eller de 12 utøverne med best resultat
#### Heat 1

#### Heat 2

### Finale

## Eksterne lenker
* Resultater, heat
* Resultater, finale
Datax

**Mamut daTax Software** er en programvareportefølje av økonomi- og informasjonssystemer som tilbys på det norske markedet. Varemerket og produktene eies av Mamut ASA. 

Programmene er beregnet for selvstendig næringsdrivende, foreninger og forbrukere, og dekker de fleste områder i sammenheng med regnskapsføring.

## Hovedversjoner
Porteføljen dekker områdene regnskap, skatt, selvangivelse, tilbud, ordre, faktura, reiseregning/kjørebok, kontakt- og medlemshåndtering, hjemmeside og privatøkonomi. Mamut daTax Software består av løsningene:

* daTax Totaløkonomi
* daTax Faktura
* daTax Foreningsøkonomi
* daTax Kjørebok
* daTax Privatøkonomi
* daTax WinSkatt

Programmet har vunnet en rekke produkttester blant annet gjort av PC World Norge.

## Referanser


## Eksterne lenker
* 
*
Paks kjernekraftverk

**Paks kjernekraftverk** (ungarsk: *Paksi Atomerőmű*) er det eneste kjernekraftverket i kommersiell drift i Ungarn. Det ligger 5 km fra byen Paks i det sentrale Ungarn. Byggingen av anlegget tok til i 1967, og pågikk helt fram til 1987. 

Den første reaktoren ved anlegget ble satt i drift allerede i slutten av 1982. De tre andre reaktorene ved anlegget ble igangsatt i henholdsvis 1984, 1986 og 1987. I dag har de fire reaktorene tilsammen en maksimal elektrisk effekt på om lag  (brutto). Reaktorene er av typen trykkvannsreaktorer, og ble utviklet i Sovjetunionen. Kjernekraftverket produserer omkring  av elektrisiteten i Ungarn, og i 2007 var årsproduksjonen på rundt  elektrisk kraft. Ungarn er i stor grad avhengig av kjernekraftverket, ettersom landet ikke har store naturressurser. Myndighetene i landet har derfor bestemt seg for å utvide levetiden til anlegget, slik at det kan produsere elektrisk kraft i 20 år til, regnet fra utfasingsåret 2012. Samtidig er det planer om å utvide anlegget ved å bygge to reaktorer til, som vil øke den maksimale elektriske effekten med .  

Noen mindre alvorlige hendelser har funnet sted ved kraftverket i 2003 og 2009.

## Referanser


## Eksterne lenker
*
Tur (andre betydninger)

**Tur** kan på norsk blant annet bety:

* Tur, reise, rundtur, ferd, utflukt, vandring, promenade og liknende
* Plass i en rekkefølge
* Runde
* Avdeling i turdans
* Flaks
* Bråk
* Lek og støy
* Narkotikatripp
* Enkelttjeneste av prostituert
* Enkeltreise med drosje

**Tur**, og det franske *tour*, kan dessuten bety:
* Smykke som er krans- eller kjedeformet
* Besetning eller kanting på et klesplagg
* Parykk eller krans av falsk hår som tidligere ble båret under det naturlige håret for at det skulle virke fyldigere
Caorso kjernekraftverk

**Caorso kjernekraftverk** (italiensk: *Centrale nucleare di Caorso*) var et kjernekraftverk i Caorso i provinsen Piacenza i Italia. Byggingsprosjektet begynte i 1967, og anleggets ene reaktor ble satt i kommersiell drift i begynnelsen av 1981. Kjernekraftverket produserte elektrisk kraft helt frem til 1. juli 1990. En av de bakenforliggende årsakene til at anlegget ble satt ut av drift, var den katastrofale Tsjernobylulykken som hadde funnet sted fire år tidligere. 

Reaktoren var av typen kokvannsreaktor (BWR) og hadde en installert maksimal elektrisk kraft på om lag 882 MW. Den totale produksjonen fra start til slutt endte på ca. 27 726 GWh elektrisk kraft. 
## Galleri

Image:Centrale nucleare di Caorso.jpg|Kjernekraftverket fra utsiden
Image:Caorso fuel pool.jpg|Brenselrommet
Image:Centrale nucleare di Caorso - Piscina Pila Nucleare.jpg|Brenseltanken
Image:Caorso Reactor.jpg|På toppen av reaktoren


## Eksterne lenker
* Bilder av atomkraftverket
* Satellittbilde med tekst over kraftverket (italiensk)
Embetsverk

Et **embetsverk** er en organisasjon av offentlig ansatte som er direkte underlagt regjeringen. Embetsverk iverksetter regjeringens politikk, og skal opptre lojalt overfor sine politiske foresatte, men samtidig politisk nøytralt. Embetsverk består derfor av *fast ansatte*, ikke politisk utnevnte. For å beskytte embetsverkenes nøytralitet, er de ansatte embetsmenn, som innebærer meget sterkt oppsigelsesvern.

## Sverige og Finland
Embetsverkene hadde sitt opphav i de kollegier som oppsto i Sverige fra Gustav Vasas tid og fremover, særlig i og med vedtakelsen av regjeringsformen av 1634, og fikk sin moderne form gjennom departementalreformen av 1840. I *gjeldende* svenske forfatninger forekommer betegnelsen *embetsverk* nå bare i kapittel 40 § 8 i rättegångsbalken. Betegnelsen anvendes imidlertid stadig i finsk lovspråk og kan også forekomme i dagligtale og iblant i pressen. Det kan bemerkes at oppdelelsen av statlige forvaltningsorganer i sentrale, regionale og lokale organer e blitt mindre relevant gjennom de forandringer som er foretatt i forvaltningsstrukturen på 1990- og 2000-tallet.
Rettssal

En **rettssal** er en sal hvor en domstol holder rett (har møte). Det er rettssaler i tinghus, men kan også være i andre bygninger. For eksempel rommer Oslo tinghus 59 rettssaler.

Aktørene har gjerne faste plasser i salen.

Det stilles generelt krav til høflig fremferd og talemåte i retten.

## Skranke
Rettssaler inneholder tradisjonelt en *skranke*, et rekkverk som danner et fysisk skille mellom aktørene i saken og andre som er tilstede. Dette er opphavet til uttrykket skrankeadvokat.

Skranken kan enten skille rettsaktører (dommere og advokater) fra partene, tilhørere, presse o.l. (engelsk tradisjon, der skranken kalles *bar*), eller danne et fysisk skille mellom rettens medlemmer (dommere) og øvrige aktører (parter og advokater) samt tilhørere.

## Bilder

Bilde rettssal.jpg|En rettssal i Norge
Courtroon in Suekawa Memorial Hall (RItsumeikan University, Kyoto, Japan).JPG|En rettssal i Japan
Victorian Civil Courtroom, National Justice Museum, June 2010.jpg|En rettssal i Storbritannia
Courtroom European Court of Human Rights 01.JPG|En rettssal i Den europeiske menneskerettsdomstol
Stortinget Lagtinget 01.jpg|Rettssal for Riksretten under riksrettssaken 1926–1927


## Se også
* Rettskappe
* Rettsbetjent

## Referanser
Andreas Storsveen Romøren

**Andreas Storsveen Romøren**, også kjent som **Andreas Moen**, (født 9. februar 1984 i Oslo) er en norsk fotballspiller som spiller spiss og venstrekant for Korsvoll Idrettslag.

Storsveen Romøren spilte fotball for Lyn fra miniputtalder til han ble seniorspiller. Han gikk på idrettsfag ved Bjerke videregående skole fra 2000 til 2003. I 2006 spilte han for Lørenskog Idrettsforening i 2. divisjon og skåret 23 mål på 18 kamper. Høsten 2006 gikk han til Sogndal Idrettslag, men fikk lite spilletid og ble utleid til FK Tønsberg i 2007. Han ble klar for Kongsvinger IL Toppfotball i januar 2008, og hadde en første sesong med motgang, før han i sesongen 2009 spilte seg til fast plass på laget. I januar 2010 signerte han for Strømmen Idrettsforening. Etter to år i Strømmen returnerte han til Kongsvinger. 

31. januar 2013 bekreftet Lyn at Romøren hadde signert på en ettårskontrakt finansiert av klubbens supportere. Kongsvinger slapp ham gratis på grunn av sin økonomiske situasjon.

Etter å ha blitt Lyns toppscorer i klubbens comebacksesong i 2. divisjon, meldte Romøren overgang til naboklubben Korsvoll i 3. divisjon foran 2014-sesongen.

## Karrierestatistikk

* Antall kamper i NM i 2006 og 2008 er ukjent. Satt til én hvert år. 

## Referanser
Kringsjå kraftstasjon

**Kringsjå kraftstasjon** ble bygget på Kringsjå ved elven Otra i Iveland kommune like før 1900. Det var handelsmenn fra Kristiansand som startet byggingen av kraftstasjonen.

Første byggetrinn ble satt i drift 21. november 1900 med to aggregater. Aggregat 3 ble satt i drift i 1904. Bygget ble utvidet og aggregat 4 kom i drift i 1907. To maskiner til ble installert i 1913 og 1914. 

I 1957 ble stasjonen nedlagt, og i 1969 var alle bygningene revet. Grunnmurene står igjen og blir tatt vare på. I 2014 ble det tidligere avsperrede området åpnet, det ligger i et populært turområde. 

Kringsjå ble erstattet av Steinsfoss kraftverk.

Kringsjå holdeplass på Setesdalsbanen ligger ca 20 meter fra den vestre enden av Kringsjådammen.

## Referanser


## Eksterne lenker
* Setedalsviki om Kringsjå kraftverk
* Fvn.no: Åpner historisk kraftstasjon for folket
Dalmål

**Dalmål** er en svensk dialektgruppe som blir talt i landskapet Dalarna (unntatt Idre og Särna som har norsk østerdalsmål). Gruppen kan bli delt i «egentlige dalmål», som bli snakket omkring innsjøen Siljan; og «bergslagsmål», som blir talt i sør, og har mange likhetstrekk med de i øst grensede sveamålene.

Et kjent dalmål er det egentlige dalmålet elvdalsk som i nyere tid, pga. uforståeligheten med standard rikssvensk, regnes som et eget språk, separat fra svensk og de andre dalmålene.
Hatkriminalitet

**Hatkriminalitet** er en fellesbetegnelse på lovbrudd utført mot personer på grunn av deres seksuelle legning, kjønnsidentitet, religion, etniske opprinnelse, funksjonsevne eller annen status.

## Norge
I Norge kom hatkriminalitet inn i den nye straffeloven som en særlig skjerpende omstendighet i 2006, blant annet som konsekvens av en bølge av hatkriminalitet mot homofile.

Riksadvokaten har i sitt rundskriv om mål og prioriteringer fremhevet at hatkriminalitet skal ha høy prioritet i straffesaksbehandlingen. I rundskrivet heter det:  

## Sverige
I Sverige er ikke hatkriminalitet i seg selv en kriminalitetsrubrisering, men en samlende betegnelse på lovbrudd der det i motivet var et tydelig hat mot det som fornærmede i gjerningsmannens øyne representerte. Rent lovteknisk er det en straffeskjerpningsregel i brottsbalkens 29 kap. 2 § 7 p. som aktualiseres og gir gjerningsmannen strengere straff enn han hadde fått om motivet ikke var hat mot en viss gruppe.

## Se også
* Rolling coal, bevisst utslipp av store mengder dieselsot som vold eller protest mot miljøfokus

## Referanser


## Kilder
* 

## Eksterne lenker
* Hva er egentlig hatkriminalitet?, LLH
Proposisjon

En **proposisjon** er et forslag, for eksempel et lovforslag. For eksempel er proposisjon til Stortinget en betegnelse på de forslag Norges regjering legger fram for Stortinget.
Bro (skip)

**Broen** (kortform av **kommandobroen**) på et skip er området eller rommet fra der et skip blir styrt. Styrhuset eller dekkshuset har historisk vært et eget rom hvor skipsrattet, (ofte kalt roret) og navigasjonshjelpmidler som f.eks kompass og maskintelegraf har vært plassert, men dette er nå en integrert del av broen. 

Betegnelsen *bro* ble innarbeidet før skip hadde dekkshus og de ble bygd med en broliknende gangvei i hele fartøyets bredde slik at det var enkelt for vakthavende offiser å få full oversikt. De ytre endene ut mot skipssiden kalles brovinger.

## Se også
*Brovaktalarm
Stein Davidsen

**Stein Davidsen** (født 5. august 1931, død 12. juni 2020) var en norsk grafisk designer og illustratør. 

Han arbeidet som frilanser fra 1952, etter utdannelse med diplom fra Statens Håndverks- og kunstindustriskole (SHKS) i Oslo. Han underviste fra 1974 til 2001 på samme skole som høgskolelektor i 50% stilling. Som frilanser skapte Stein Davidsen en lang rekke kommunevåpen og våpen for privatpersoner, samt bokomslag og -illustrasjoner, ofte i pennestrek, samt designet brosjyrer, navnetrekk, merker og kjennetegn. Han skrev og utformet fagbøker, blant annet «Når bokstavene tar ordet: typografi, bokdesign, historien bak» (2000). 

Stein Davidsen var medlem av Grafill (interesseorganisasjon for visuell kommunikasjon) og mangeårig medlem av Norsk Heraldisk Forenings rådgivende utvalg. Han er sønn av illustratøren Trygve M. Davidsen (1895–1978).


File:Aremark komm.svg|Tegneren og designeren Stein Davidsen har blant annet arbeidet med heraldikk. Bildet viser hans tegning til kommunevåpen for skogbygda Aremark, godkjent 1986.
File:Gol komm.svg|Kommunevåpen for Gol, tegnet av Stein Davidsen og godkjent 1985, inspirert av en nøkkel fra Gol stavkirke.
File:Tokke komm.svg|Kommunevåpen for Tokke, tegnet av Stein Davidsen og godkjent 1987. Bjørnen symboliserer naturen og dyrelivet i kommunen.
File:Ål_komm.svg|Kommunevåpen for Ål, tegnet av Stein Davidsen og godkjent 1984. Motiv fra lokale åklær og symbol for kirkene i Ål, Torpo og Leveld.


## Bibliografi

* 
* 2000: *Mest om kjøring med hest, noe om vogner og sleder, litt om salmakeri * (Schibsted)
* 2000: *Når bokstavene tar ordet: typografi, bokdesign, historien bak* (utgitt av Gyldendal yrkesopplæring)
* 2011: *Ord om tro : norske bokbind og omslag på den kristelige litteraturen fra 1500-tallet til år 2000* (Luther forlag)
## Referanser
Stevnevitne

Et **stevnevitne** er en tjenestemann ansatt i politiet som forestår forkynnelse av rettslige dokumenter. Ifølge domstolloven § 63 skal det i ethvert lensmannsdistrikt og i enhver kommune være ett hovedstevnevitne og så mange stevnevitner som nødvendig. Dette fastsettes av tingretten. Finnes ikke stevnevitne kan dette utføres av det ordinære politiet

Hovedregelen er at forkynnelse skal foregå for vedkommende part personlig, alternativt for en annen voksen person i samme husstand som den som skal stevnes. Forkynnelsen kan foregå for parten hjemme, på hans arbeidssted eller hvor som helst stevnevitnet måtte treffe parten.

Den mest vanlige typen dokumenter som forkynnes er domsavsigelser, vitnestevninger og lignende. Stevnevitnene oppsøker også personer som ikke har vedtatt forelegg utstedt av politijuristene for å innhente standpunkt i saken (om vedkommende vedtar forelegget eller ønsker å møte i retten).

I de større politidistriktene er det vanlig at det er to ulike avdelinger med stevnevitner, ett for sivile saker som normalt er underlagt namsfogden og et for straffesaker som normalt er underlagt retts- og påtaleavsnittet

De sivile stevnevitnene er ofte namsfullmektiger og håndterer i tillegg til ulike dokumenter fra retten ofte konkursvarsler, utenlandske domsavsigelser og innkallinger og andre sivilrettslige dokumenter.
Kaare Seeberg Sidselrud

**Kaare Seeberg Sidselrud** (født 1963) er en norsk organisasjonsmann, rådgiver og heraldiker.

Han er cand.mag. (juss, historie og arkivkunnskap) fra Universitetet i Oslo, og har 1989–2000 arbeidet ved Den internasjonale sommerskole, Universitetet i Oslo, bl.a. som ekskursjonsleder. Han var kontorleder i St. Hallvard kirke til 2004 og har siden vært førstekonsulent i Skatteetaten fra 2004, fra 2010 rådgiver og fra 2014 seniorrådgiver. Engasjement som registrar/rådgiver ved Det Kgl. Slott, kunstseksjonen fra 2008–2010.

Han har vært involvert i humanitært arbeid innenlands og utenlands siden 1988, bl.a. gjennom Nordiska Malteserhjälpen. Han konverterte til Den katolske kirke i 1999. Han har Malteserordenens Pilegrimsmedalje for Lourdes, Malteserordenens 50-års jubileumstegn for pilegrimsreisene til Lourdes, St. Olafs Pilegrimskors.

Sidselrud har vært engasjert i Norsk Heraldisk Forening i en årrekke, der han fra 2015 er formann. Han var styremedlem og redaktør fra 2000, formann for *Rådgivende Utvalg* 2003–2009 og leder for *Arbeidsgruppen for kirkelig heraldikk* i samme forening fra 2007. Han har vært medlem av *Kyrkoheraldikgruppen* i Svenska Heraldiska Föreningen fra 2005, medlem av Heraldisk Råd i Stiftelsen *Skandinavisk Vapenrulla* fra 2002 og redaksjonsmedlem i samme publikasjon fra 2010. Han har også vært styremedlem i Skandinavisk Heraldisk Selskap fra 2007, medlem av redaksjonen for Heraldisk Tidsskrift fra 2006 og redaktør av Heraldisk Tidsskrift fra 2009. Han er spesialist på kirkelig heraldikk og arbeider med utvikling av nye kirkelige våpen bl.a. for den katolske kirke. 

Han har vært medarbeider i den norske del av boken *Magtens be[[segl]]ing. [[enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af [[stand|stænderne]] i Danmark, Norge, Island og [[Færøyene|Færøerne]]*, redigert av Allan Tønnesen og utgitt i Odense i 2013. Han var også medarbeider i Anders Bjønnes m.fl. (redaktører): *Eidsvollsmennene – Hvem var de?*, Oslo 2014. 

## Litteratur
* Allan Tønnesen (redaktør): *Magtens besegling. [[enevoldsarveregjeringsakten|Enevoldsarveregeringsakterne]] af 1661 og 1662 underskrevet og beseglet af [[stand|stænderne]] i Danmark, Norge, Island og [[Færøyene|Færøerne]]*, utgitt av det skandinaviske Heraldisk Selskap på Syddansk Universitetsforlag, Odense 2013, 583 s., ISBN 9788776746612 (forfatterbiografi side 569)
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014 (forfatterbiografi) BIBSYS: http://bibsys-primo.hosted.exlibrisgroup.com/primo_library/libweb/action/dlDisplay.do?docId=BIBSYS_ILS142027685&vid=BIBSYS
* Peter Kurrild-Klitgaard: *Nordiske heraldiske exlibris*, København 2019 (hans ex libris side 78)
* Kaare S. Sidselrud og Hans Cappelen: «Bo Harald Nissen (1932–2023)», Heraldisk Tidsskrift, bind 13 nr. 128, side 525–526, oktober 2023.
A Spoonful of Sugar

**«A Spoonful of Sugar»** er en amerikansk sang fra Walt Disneys film og musikalversjoner av *[[Mary Poppins]]* med melodi og tekst av Robert B. Sherman og Richard M. Sherman, som ble gjort kjent av Julie Andrews.

## Innhold
Det er en uptempo-sang som fremføres av Mary Poppins (Julie Andrews), mens hun instruerer de to barna, Jane (Karen Dotrice) og Michael (Matthew Garber) om å vaske rommet deres. Selv om oppgaven er skremmende, så kan det – med en positiv holdning – fremdeles være gøy. Melodien høres gjennom hele filmen som Marys ledemotiv.

I musikalen hjelper Robertson Ay og Mrs. Brill Mrs. Banks med et teselskap som hun planlegger. Mrs. Brill ber Robertson Ay om å foreta rimingen, som barna forsøker å gjøre i stedet (mens Robertson Ay gir dem advarsler). Dette fører til at kjøkkenet faller sammen.

Mrs. Banks blir sjokkert over å se kjøkkenet i en slik forfatning, da hun kom ned med Mary Poppins. Mary ber henne om å gå opp i annen etasje for å kle på seg, mens hun gir Jane og Michael noe medisin, som kommer ut i forskjellige farger og med forskjellig smak. Å vaske kjøkkenet likner på det å vaske barneværelset i filmen.

## Sangens historie
Julie Andrews hadde ennå ikke forpliktet seg til å gjøre rollen som Mary Poppins. Hun likte nemlig ikke sangen som var skrevet til henne og mente den ikke hadde nok sting ved seg. Den opprinnelige sangens tittel var «The Eyes of Love».

Walt Disney instruerte derfor Sherman-brødrene om å komme med noe mer fengende. Robert Sherman, som primært var brødreduoens tekstforfatter, kom hjem fra arbeidet en kveld og hadde arbeidet hele dagen med å komme med idéen til en sang.

Mens han spaserte gjennom døren, fortalte hans hustru Joyce ham at barna deres hadde fått poliovaksine den dagen. Robert spurte én av barna om det hadde gjort vondt (Han antok at barna hadde fått sprøyte). Barnet fortalte at medisinen ble plassert på en sukkerbit og at han hadde svelget den.

Da han forstod hva han hadde, ankom Robert arbeidet tidlig neste morgen med tittelen på sangen: «A Spoonful of Sugar Makes the Medicine Go Down».

Robert foreslo teksten for sin bror, Richard, som først var avvisende, men som langsomt gav etter. Etter brorens anmodning satte Richard melodi til teksten og med det var sangen født.

## Norsk versjon
Per Lekang skrev den norske teksten. På norsk bærer den tittelen «Strø litt sukker på skjeen». Den ble innspilt av Birgit Strøm på singlen Nor-Disc NOR 119 i 1965.

## Referanser


## Kilder
*Sherman, Robert B. (1998): *Walt's time: from beyond to back*, Santa Clarita, Camphor Tree Publishers
Hans H. Skei

**Hans Hanssen Skei**  (født 1945)  er professor emeritus i litteraturvitenskap ved Universitetet i Oslo (UiO). 

Han er født i Dønna på Helgeland og tok examen artium ved Orkdal landsgymnas. Han ble magister (mag.art.) i allmenn litteraturvitenskap ved UiO i 1972 og tok doktorgraden (dr.philos.) i 1980 med en avhandling om William Faulkners novelleforfatterskap med tittelen  *A study of William Faulkner's short stories with special emphasis on the period 1928-1932*. I perioden 1985&ndash;90 var han førsteamanuensis. Han var professor i litteraturvitenskap ved UiO fra 1990 til 2014.

Han har oversatt en rekke bøker til norsk, og er i denne sammenhengen særlig kjent for sine oversettelser av William Faulkner. Han har utgitt flere litteraturvitenskapelige bøker og virket som litteraturanmelder i *[[Dag og Tid]]* og *[[Aftenposten]]*.

Han var medredaktør for *Norsk litterær årbok* 1989-2003 og er norsk redaktør for *Nordisk Tidsskrift* fra 2002.  Han har vært styreleder i Dag og Tid, leder av Det norske språk- og litteraturselskap og president i Rivertonklubben. 

Han mottok Dalgards kritikarpris i 2011 og Rivertonklubbens ærespris i 2019.

Han er medlem av Det Norske Videnskaps-Akademi fra 1994.  

## Referanser


## Eksterne lenker
Warren «Pete» Moore

**Warren «Pete» Moore** (født 19. november 1939 i Detroit i USA, død 19. november 2017) var en sanger og låtskriver, best kjent som bassanger i soulgruppa The Miracles fra starten i 1955.

Sammen med kollega og barndomskamerat Smokey Robinson skreiv han ei rekke hitlåter, blant annet The Temptations' «It's Growing» og «Since I Lost My Baby», Marvin Gayes «Ain't That Peculiar» og «I'll Be Doggone», og The Miracles' egne «Ooo Baby Baby», «The Tracks Of My Tears» og «Going to a Go-Go». Sammen med Billy Griffin skreiv han «Love Machine».

Moores komposisjoner har blitt spilt inn av blant andre Marvin Gaye, Linda Ronstadt, The Rolling Stones, Aretha Franklin, Ramsey Lewis, Luther Vandross, Michael Jackson, The Temptations og The Four Tops.

I mars 2009 fikk The Miracles – og dermed Peter Moore – ei stjerne på Hollywood Walk of Fame. I 2012 blei gruppa innvotert i Rock and Roll Hall of Fame, en heder som alt i 1987 var blitt tildelt Smokey Robinson aleine.

## Referanser


## Eksterne lenker
* 
*
Girls’ Generation

**Girls' Generation** (Hangul: 소녀시대; Hanja: 少女時代) er en sørkoreansk jentegruppe på åtte medlemmer fra SM Entertainment. Gruppen ble dannet i 2007. Medlemmene er Yoona, Tiffany, Yuri, Hyoyeon, Sooyoung, Seohyun, Taeyeon (leder) og Sunny. Internasjonale fans bruker ofte **SNSD**, en forkortelse av gruppens koreanske navn So-njå-shi-de. Gruppen debuterte 5. august 2007 med singelen *Into the New World* fra albumet *Girls' Generation*. De oppnådde berømmelse i 2009 med singelen *Gee*. Låten var på topp i det sørkoreanske musikkprogrammet KBS Music Bank i ni uker på rad, og var den sørkoreanske musikktjenesten Melons mest populære låt i tiåret 2000-2010.

## Medlemmer

### Tidligere medlemmer

## Internasjonal oppmerksomhet
Girls' Generation fikk sin amerikanske fjernsynsdebut 31. januar 2012 på The Late Show with David Letterman.

## TaeTiSeo - Girls' Generations første sub-unit
19. april 2012 ble Girls' Generations første sub-unit (bestående av kun visse medlemmer) offentliggjort av SM Entertainment. Taeyeon, Tiffany og Seohyun dannet denne gruppen under navnet *TaeTiSeo*, forkortet TTS. (satt sammen av de første bokstavene i jentenes navn) De debuterte i mai 2012 med mini-albumet Twinkle og musikkvideoen med samme navn. SM Entertainment har uttalt at Taeyeon, Tiffany og Seohyun ikke vil være gruppens faste medlemmer, men at medlemmene av sub-unit'en kan forandres (byttes ut av de andre jentene i Girls' Generation).

## Jessicas frafall
Den 30. september 2014 erklærte Jessica at hun hadde blitt avskjediget fra gruppen. S.M. Entertainment
bekreftet dette og erklærte at Jessica ikke lenger var medlem av Girls' Generation på grunn av
stadige konflikter mellom gruppens og Jessicas tidsplaner. Girls' Generation fortsatte å
arbeide som en gruppe på åtte medlemmer mens Jessica forble under S.M. Entertainment som soloartist.

## Diskografi

### Singler

### Musikkvideoer
*

## Referanser


## Eksterne lenker
* 
* 
* 
* 
* 
* Girls' Generation på Youtube
* 
* Girls' Generation på TikTok
PVest Sogn & Fjordane Radio AS

**PVest Sogn og Fjordane Radio A/S** var en lokalradiokanal som ble etablert i 2003 og startet sine sendinger samme år. Kanalen hadde konsesjon for område 13-01 og 13-02, og kunne høres i kommunene Aurland, Lærdal, Årdal, Sogndal, Leikanger, Vik og Balestrand. I tillegg kunne kanalen høres via nettradio.

PVest som først var eid av Agnitio og Tor Kåre Fardal, ble i 2006 kjøpt av Sogn Avis. Sommeren 2009 ble kanalen avviklet på grunn av dårlig økonomi.

## Viktige profiler
*Idar Kvam - original gründer, konsesjonshaver tidl. daglig leder. Forlot selskapet 2004.
*Tor Kåre Fardal – gründer, programleder og tidl. daglig leder. Forlot selskapet i 2007.
*Torben Stedje – programleder, journalist og programansvarlig
*Magnar Barsnes - programleder, journalist og programansvarlig. Forlot kanalen da han flytte ut av distriktet i 2005.
*Roger Allan Ivin – programleder. Daglig leder fra 2007
*Endre Romøren – sportsjournalist
*Marius Tjugum - programleder
*Anders Veberg – programleder
*Kristoffer Nordahl Nebb – programleder og musikksjef. Forlot kanalen i 2008.
*Eli Grotle – journalist
*Torstein Kvam – fotballkommentator

## Eksterne lenker
* PVest sin hjemmeside

### PVest i Media
* Vil Selge PVest *Radionytt.no*
* PVest – Liv laga?  *NRK Sogn og Fjordane*
* Bingo-karantene for PVest *Sogn Avis*